Public procurement notice: Contract Notice
Published: 2024-08-06
Buyer: Úrad pre verejné obstarávanie
Country: SK
Region: SK010
Contract type: Supplies
Procedure: Restricted procedure
CPV classification: 48000000 | 48214000 | 48219700 | 48311000 | 48510000
Estimated value: 3450784 EUR
Award criteria: price

Technical requirements: Záujemca musí spĺňať podmienky účasti týkajúce sa osobného postavenia stanovené v § 32 ods. 1 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len "zákon"), čo preukáže spôsobom uvedeným v § 32 ods. 2 zákona alebo podľa § 152 zákona. V súlade s § 32 ods. 3 zákona verejný obstarávateľ (ďalej len "VO") uvádza, že doklady podľa § 32 ods. 2 písm. a) až e) zákona záujemca nemusí predkladať, pretože VO je oprávnený použiť údaje z informačných systémov verejnej správy podľa osobitného predpisu (zákon č. 177/2018 Z. z. o niektorých opatreniach na znižovanie administratívnej záťaže využívaním informačných systémov verejnej správy). 
Zrušenie povinnosti predkladať doklad podľa § 32 ods. 2 písm. e) zákona sa vzťahuje len na právnické osoby a fyzické osoby so sídlom, miestom podnikania alebo obvyklým pobytom v Slovenskej republike (ďalej len "SR"), ktoré sú zapísané v Registri právnických osôb, podnikateľov a orgánov verejnej moci (tieto osoby sú vymenované v § 2 ods. 2 zákona č. 272/2015 Z. z. o registri právnických osôb, podnikateľov a orgánov verejnej moci a o zmene a doplnení niektorých zákonov v znení neskorších predpisov). V ostatných prípadoch je záujemca povinný predložiť doklad podľa § 32 ods. 2 písm. e) zákona (ak záujemca nepostupuje podľa § 39 zákona alebo sa neaplikuje § 152 zákona). 
Ak záujemca požaduje, aby VO zabezpečil doklad podľa § 32 ods. 2 písm. a) zákona preukazujúci splnenie podmienky účasti podľa § 32 ods. 1 písm. a) zákona, v žiadosti o účasť uvedie údaje podľa § 10 ods. 4 písm. a) zákona č. 330/2007 Z. z. o registri trestov a o zmene a doplnení niektorých zákonov v znení neskorších predpisov za všetky fyzické osoby podľa § 32 ods. 1 písm. a) zákona, t.j. je povinný poskytnúť verejnému obstarávateľovi údaje potrebné na vyžiadanie výpisu z registra trestov (kompletne vyplniť formulár pre získanie uvedeného dokladu, ktorý je možné nájsť na nasledovnom odkaze https://www.uvo.gov.sk/zaujemca-uchadzac/registre-o-hospodarskych-subjektoch/zoznam-hospodarskych-subjektov, v časti "Formuláre a žiadosti"/"Poskytnutie údajov na vyžiadanie výpisu z registra trestov"). 
VO uvádza, že nevie použiť údaje z informačných systémov verejnej správy na získanie výpisu z registra trestov, ak je záujemcom právnická osoba, ktorej člen štatutárneho orgánu, člen dozorného orgánu alebo prokurista nie je občanom SR. Ak má osoba štátne občianstvo iné ako slovenské, je potrebné, aby záujemca predložil výpis z registra trestov z krajiny pôvodu, resp. z krajiny obvyklého pobytu vrátane úradného prekladu tohto výpisu z registra trestov resp. postupoval podľa § 32 ods. 4 alebo 5, § 39, prípadne § 152 ods. 3 zákona. VO nevie použiť údaje z informačných systémov verejnej správy na overenie splnenia podmienky účasti podľa § 32 ods. 1 písm. a) zákona týkajúceho sa samotného záujemcu (t.j. že záujemca ako právnická osoba nebol odsúdený za niektorý z trestných činov vymenovaných v § 32 ods. 1 zákona), ak má záujemca sídlo mimo územia SR. Ak má záujemca sídlo alebo miesto podnikania mimo územia SR, VO nevie použiť údaje z informačných systémov verejnej správy ani na získanie dokladov podľa § 32 ods. 2 písm. b), c) a d) zákona. 
V prípade záujemcu, ktorého tvorí skupina dodávateľov zúčastnená vo verejnom obstarávaní, sa požaduje preukázanie splnenia podmienok účasti týkajúcich sa osobného postavenia za každého člena skupiny osobitne. Splnenie podmienky účasti podľa § 32 ods. 1 písm. e) zákona preukazuje člen skupiny len vo vzťahu k tej časti predmetu zákazky, ktorú má zabezpečiť. 
Na záujemcov so sídlom, miestom podnikania alebo obvyklým pobytom mimo územia Slovenskej republiky sa na preukazovanie osobného postavenia vzťahuje aj § 32 ods. 4 a 5 zákona resp. § 152 ods. 3 zákona. 
Podmienky účasti podľa § 32 ods. 1 písm. a) musí spĺňať aj iná osoba ako osoba uvedená v § 32 ods. 1 písm. a) zákona, ak táto osoba má právo konať za záujemcu, práva spojené s rozhodovaním alebo kontrolou v záujemcovi, ktorý predloží žiadosť o účasť. Splnenie podmienky účasti podľa predchádzajúcej vety preukazuje záujemca predložením čestného vyhlásenia alebo vyhlásenia podľa § 32 ods. 5 zákona, ak právo štátu záujemcu so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, v žiadosti o účasť. V čestnom vyhlásení alebo vyhlásení záujemca uvedie zoznam osôb podľa prvej vety tohto odseku. Za inú osobu ako osoba podľa § 32 ods. 1 písm. a) zákona, ak táto osoba má právo za záujemcu konať, práva spojené s rozhodovaním alebo kontrolou v záujemcovi, ktorý predloží žiadosť o účasť, sa považuje osoba, ktorá má rozhodujúci vplyv na činnosť záujemcu, jeho strategické ciele alebo významné rozhodnutia prostredníctvom vlastníckeho práva, finančného podielu alebo pravidiel, ktorými sa záujemca spravuje, pričom rozhodujúcim vplyvom sa rozumie, ak iná osoba a) vlastní väčšinu akcií alebo väčšinový obchodný podiel u záujemcu, b) má väčšinu hlasovacích práv u záujemcu, c) má právo vymenúvať alebo odvolávať väčšinu členov štatutárneho orgánu alebo dozorného orgánu záujemcu alebo d) má právo vykonávať rozhodujúci vplyv na základe dohody uzavretej so záujemcom na základe spoločenskej zmluvy, zakladateľskej listiny alebo stanov, ak to umožňuje právo štátu, ktorými sa táto osoba riadi.
Predmetom zákaziek zadávaných v zriadenom DNS bude nákup licencií umožňujúcich využívanie softvérových produktov a systémov, akými sú najmä operačné systémy, klientské prístupy, cloudové služby, kancelárske office softvéry, systémy na tvorbu dokumentov a ich nadstavby pre vzájomnú komunikáciu a kolaboráciu, systémov na softvérovú ochranu pracovných staníc a serverov, virtualizáciu serverov, manažment bezpečnej komunikácie pomocou PKI a ochranu dát, manažment bezpečnostných informácií a udalostí, systémy na zálohovanie a replikáciu dát vrátane súvisiacej podpory (tovar, služba/predplatné). Predmetom zákaziek bude aj zabezpečenie podpory existujúcich licencií.
Najnižšia celková cena za konkrétnu zákazku zadávanú v zriadenom dynamickom nákupnom systéme.
Lehoty na predloženie žiadosti o nápravu a/alebo námietok upravuje platný a účinný zákon o verejnom obstarávaní.
Verejný obstarávateľ si vyhradzuje právo rozhodnúť sa pred zaslaním jednotlivých výziev na predloženie ponuky v zriadenom dynamickom nákupnom systéme, či sa použije elektronická aukcia alebo nie. V prípade použitia elektronickej aukcie budú bližšie informácie uvedené v jednotlivých výzvach na predkladanie ponúk zadávaných v rámci
zriadeného dynamického nákupného systému.